text: Uden Thomas var han død
  16 marts 2015 kl. 14.34
  Mogens Simonsen faldt om med et hjertestop foran en Netto-butik i Vejle. Thomas Devantier reddede hans liv.
  26-årige Thomas Devantier har lært førstehjælp og gav straks hjertemassage og kunstigt åndedræt, ligesom han gik i gang med at bruge den hjertestarter, som tililende hentede inde i Netto.
  - Jeg blev fyldt med ærefrygt. Hvad nu hvis min indsats ikke havde nogen effekt. Men jeg tænkte bare: Kom nu. Du er nødt til at vågne, fortæller Thomas Devantier.
  Mogens Simonsen husker intet fra dagen, men takket være Thomas lever han i dag uden andre mén end en pacemaker.
  - Jeg er taknemmelige over for Thomas, siger Mogens Simonsen. Siden episoden er Mogens og Thomas blevet rigtig gode venner.
  Thomas Devantier er for sin indsats nomineret til prisen Årets Førstehjælper. Prisen uddeles af Røde Kors.
  Mere om førstehjælp
  Fakta om førstehjælp
  Hvert år falder 3.500 personer i Danmark om med hjertestop uden for hospitalet. To ud af tre danskere, som falder om med hjertestop, får livreddende førstehjælp af vidner. Tilbage i 2001 var det kun hver femte. For hvert minut, der ikke gives livreddende førstehjælp, falder chancen for overlevelse med 10 pct.
  
  